OpenLLM-France/wikimedia huggingface dataset:
# Repòs

Repòs és una escultura tallada en marbre de 104,2 × 76,7 × 69,6 cm creada per Josep Clarà i Ayats a París l'any 1929, la qual es troba al Museu Nacional d'Art de Catalunya.

## Context històric i artístic

Modelada immediatament després de La deessa (MNAC/MAM 90087), l'escultura més coneguda de Clarà, Repòs és la versió definitiva d'una figura datada el 1909 i respon a la voluntat de l'artista de reinterpretar en el seu període de maduresa obres de la seua etapa de jovenesa, com va fer també en el cas de La deessa, però amb una depuració formal molt acusada i amb la intenció de reduir l'escultura a l'essencial. Tot i que Clarà vivia des del 1900 a París, ciutat on havia completat la seua formació artística i dut a terme una bona part de la seua carrera artística, va ésser a Barcelona, en el marc de l'Exposició Internacional celebrada en aquesta ciutat el 1929, on va assolir el punt culminant de la seua trajectòria professional, ja que l'escultor olotí va aconseguir la Medalla d'Honor per aquesta escultura.<
Fou adquirida a l'Exposició Internacional de Barcelona l'any 1929 i ingressà al MNAC el 1931.

## Descripció

Repòs exemplifica el cànon de bellesa ideal, profundament mediterrani, adoptat per Clarà entre el 1910 i el 1930, quan es va concentrar gairebé exclusivament en la representació de figures de deesses de formes potents i vigoroses, tractades com a veritables estructures arquitectòniques. El seu art, construït, elaborat i madur, havia evolucionat a la recerca de formes complexes tot accentuant els valors plàstics per damunt dels sentiments. Tot i això, Clarà va mantenir-se sempre fidel a la serenitat i l'harmonia heretades dels clàssics, que l'havien dut a ésser un dels líders indiscutibles del noucentisme.

## Referències

* 1 2 Museu Nacional d'Art de Catalunya (català)
* 1 2 3 Mercè Doñate a Guia del Museu Nacional d'Art de Catalunya. Barcelona: MNAC, 2004. ISBN 8480431369. Pàgs. 282-283.

## Bibliografia

* Doñate, Mercè, 1997. Clarà escultor. Barcelona, Editorial MNAC. ISBN 8480430214.

## Enllaços externs

* El primer terç del segle XX a Europa: temps de canvis vertiginosos - Xtec (català)
# Casa Mercè Pla Masgrau

Casa Mercè Pla Masgrau és un habitatge unifamiliar del municipi de la Garriga inclòs en l'Inventari del Patrimoni Arquitectònic de Catalunya.

## Descripció

És un habitatge unifamiliar aïllat amb paret mitgera al nord. Consta de planta soterrani, planta baixa i golfes. Consta d'obertures encerclades, llinda amb arc de frontó i encerclat rectangular. Té coberta a dues vessants.
Hi ha detalls modernistes a l'arrambadís ceràmic de la galeria d'entrada.. Les pilastres que emmarquen el capcer estan adornades amb relleus vegetals. El balcó i el plafó ceràmic queden encerclats per una sanefa de relleus vegetals. Com a element característic cal destacar un mural ceràmic al·legòric a la Verge de Montserrat, rodejat per dos pilastres que a la vegada emmarquen el balcó de la planta pis.

## Història

L'edifici és obra de l'arquitecte Emili Sala i Cortés del 1886.
L'any 1914 es varen fer reformes: s'afegí la galeria i el frontó orientat al sud. També s'amplià l'edifici fins a la mitgera nord i la porta d'entrada i barana de balcons. Les obres es varen dur a terme a partir del projecte d'Emili Sala quan era propietària la Sra. Dolors Veguer de Feliu.

## Referències

* 1 2 3 «Casa Mercè Pla Masgrau». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 abril 2013].
# Teoria dels efectes limitats

La Teoria dels Efectes Limitats és una teoria de la comunicació que va servir com a correcció de la Teoria Hipodèrmica. Va sorgir durant el segle xx en difondre's que els efectes dels mitjans de comunicació en la societat no eren tan grans com es pensava fins aleshores. Gran part dels estudis anteriors, li havien atribuït un poder il·limitat a la propaganda.
La principal aportació d'aquesta teoria va ser que tant els mitjans de comunicació com la propaganda van ser dotats d'un poder que realment no posseïen. Els principals teòrics d'esta teoria van ser Paul Felix Lazarsfeld i Joseph Thomas Klapper, tot i que el primer juntament amb Robert Merton van escriure un dels textos més importants de la teoria com és "Los medios de comunicación de masas, el gusto popular y la acción social organizada". Podem considerar aquesta obra com a fundacional d'aquesta tendència, ja que en ella s'hi recullen els principis essencials que planteja.

## Referències

* ↑ «MIDDLE RANGE THEORIES:Background Functional Analysis Approach Elite Pluralism Theories of Communication Mass Communication». [Consulta: 10 setembre 2018].
# Personatge tipus

Un personatge tipus és un personatge de ficció que és fàcilment recognoscible per membres d'una cultura determinada a partir de recurrències freqüents dins de una tradició literària determinada. Els personatges tipus es distingeixen per ser insípids, monòtons i amb poca gràcia; com a resultat, tendeixen a ser un blanc fàcil per fer befa i ser criticats com a clixés. La presència d'una gran varietat de personatges tipus és un component clau de molts gèneres literaris i cinematogràfics.

## Vegeu també

* Arquetip
* Estereotip
# Miquel Guasch Ribas

Miquel Guasch Ribas (Santa Eulària des Riu, 1950) ha estat un polític eivissenc, diputat al Parlament de les Illes Balears en la III Legislatura.
El 1970 va obtenir el títol d'enginyer tècnic agrícola a l'Escola d'Enginyeria Tècnica Agrícola de València. Després es va dedicar l'explotació agrària familiar i el 1991 es va afiliar al Partit Popular, amb el que fou elegit diputat a les eleccions al Parlament de les Illes Balears de 1991. De 1991 a 1995 fou conseller d'agricultura i pesca del Consell Insular d'Eivissa i Formentera, així com membre de la comissió d'economia i ordenació territorial del Parlament de les Illes Balears. Durant el seu mandat es va impulsar el projecte de posada en servei del regadiu Franja Verda de Santa Eulària des Riu (sa Bassa Roja) i l'experimentació agrària a la finca de can Marines. En acabar el seu mandat es retirà de la política i tornà a la seva explotació agrària.

## Referències

* ↑ Enciclopèdia d'Eivissa i Formentera, Miquel Guasch Ribas
# Autarotis

Autarotis és un gènere d'arnes de la família Crambidae.

## Taxonomia

* Autarotis euryala Meyrick, 1886
* Autarotis milvellus (Meyrick, 1879)
* Autarotis polioleuca (Turner, 1911)

## Referències

* ↑ «GlobIZ search». Global Information System on Pyraloidea. [Consulta: 26 gener 2019].
* ↑ Meyrick, Edward «Descriptions of Lepidoptera from the South Pacific» (en anglès). Transactions of the Royal Entomological Society of London, 3, 1886. DOI: 10.1111/j.1365-2311.1886.tb01626.x.
# Crucífers de l'Estrella Roja en Camp Blau

L'Orde Militar dels Crucífers de l'Estrella Roja en Camp Blau o Betlemitans fou un orde militar fundat a Terra Santa i actiu entre el segle xii i el XVII. No s'ha de confondre amb l'Orde de Santa Maria de Betlem, fundat per Pius II en 1459, ni amb l'orde hospitaler dels Betlemites, fundat a Guatemala al segle xvii. Tampoc amb els Crucífers de l'Estrella Roja de Praga, fundats en 1217.

## Història

Se'n tenen poques notícies. L'orde estava sota la jurisdicció del bisbe de Betlem, creada pels croats a Terra Santa. El primer patriarca llatí de Jerusalem, Giuseppe Vallerga de Varazze, fundà el seminari de Betlem; aquesta raó va fer que quan els cristians foren expulsats de Terra Santa, els bisbes titulars de Betlem, entre els segles xii i xv, s'establissin sovint a Varazze. Hi ha historiadors que pensen que s'establiren a Bohèmia i donaren lloc, en 1217 a l'orde hospitaler dels Crucífers de l'Estrella Roja de Praga, però sembla que no és més que una coincidència del nom i senyal, sense que tinguin relació.
L'orde es difongué des del segle xii a la diòcesi d'Asti, mercès al bisbe Landolfo di Vergiate, que els dotà de l'església de San Giorgio e di San Pancrazio, de l'església de Gamalero i l'hospital de Quattordio. L'orde hi era encara al segle xv i consta com a propiètaria d'una domus a Barcellario (San Paolo Solbrito).
L'orde fou suprimit per Alexandre VII en 1656.

## Bibliografia

* G. Visconti. Diocesi di Asti e Istituti di vita religiosa, lineamenti per una storia, Gazzetta d'Asti, 2006
* G. Bosio. Storia della Chiesa di Asti, ristampa anastatica, Asti, 2003. ISBN 88-88491-18-X
# Thesium divaricatum

El bugiot (Thesium divaricatum) és una espècie de la planta de la família de les santalàcies.
Herba semiesparasitària, aquesta Thesium té una inflorescència molt ramificada, les branques laterals que porten petites flors blanques. Les seves fulles són molt estretes de menys de 2 mm d'amplada i força gruixudes.

## Enllaços externs

* Flora dels Alps
# Perlesta cinctipes

Perlesta cinctipes és una espècie d'insecte plecòpter pertanyent a la família dels pèrlids.

## Distribució geogràfica

Es troba a Nord-amèrica: Arkansas, Iowa, Illinois, Kansas, Kentucky, Missouri, Nebraska, Ohio, Oklahoma i Virgínia Occidental.

## Referències

* ↑ Banks, 1906. Canad. Ent. 38:222.
* ↑ uBio (anglès)
* ↑ Banks, 1905. Psyche 12(3-4):56.
* 1 2 3 Catalogue of Life (anglès)
* ↑ The Taxonomicon (anglès)
* ↑ Stoneflies of the United States - Stoneflies of Arkansas (anglès)
* ↑ Just How Imperiled Are Aquatic Insects? A Case Study of Stoneflies (Plecoptera) in Illinois Arxivat 2010-06-15 a Wayback Machine. (anglès)
* ↑ Stoneflies of the United States - Stoneflies of Illinois (anglès)
* ↑ Updates to the Stonefly Fauna of Illinois and Indiana (anglès)
* ↑ Checklist of Known Illinois Plecoptera (Stoneflies) (anglès)
* ↑ The Ephemeroptera, Plecoptera, and Trichoptera of Missouri State Parks, with Notes on Biomonitoring, Mesohabitat Associations, and Distribution (anglès)
* ↑ The Ohio Journal of Science (anglès)
* ↑ GBIF (anglès)
* ↑ Flyfishing Entomology - North American Stoneflies (anglès)
* ↑ Plecoptera Species File (Version 1.1/4.0) (anglès)
* ↑ Stark, 2004. A: Stark & Armitage Dr. The stoneflies (Plecoptera) of eastern North America. Vol. II. Chloroperlidae, Perlidae, Perlodidae (Perlodinae). Ohio Biol. Surv. Bull. New Ser. 14(4).
* ↑ NatureServe (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* DeWalt & Grubbs, 2011. Illiesia 7(3):35.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:347.
* Needham & Claassen, 1925. The Thomas Say Foundation II:158.
* Stark, 1989. Entomol. Scand. 20(3):270.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.
# Modoc (Illinois)

Modoc és una comunitat no incorporada al comtat de Randolph, Illinois, EUA, ubicada a quatre milles al sud-est de Prairie du Rocher sota els penyals del riu Mississipi. El Modoc Rock Shelter, un National Historic Landmark (NHL, ~lloc històric nacional) dels EUA, es troba a prop de Modoc i el ferri Ste. Genevieve-Modoc seguint el riu Mississipi connecta Modoc i les comunitats circumdants amb Sainte Genevieve (Missouri).

## Geografia

Modoc es troba a38° 3′ 9″ N, 90° 2′ 14″ O﻿ / ﻿38.05250°N,90.03722°O﻿ / 38.05250; -90.03722 (38,0525522 -90,0373334). D'acord al cens del 2000 la població de l'àrea era de 221 habitants.
Segons el cens del 2000 tenia 221 habitants, 96 habitatges, i 61 famílies residint a l'àrea de tabulació del codi postal (ZIP Code Tabulation Area, ZCTA) de Modoc. La composició racial era del 98,6% dels blancs i de l'1,4% de dues o més races.
Dels 96 habitatges, en un 29,2% hi vivien menors de 18 anys, en un 55,2% hi vivien parelles casades, en un 6,3% dones solteres i en un 36,5% no eren unitats familiars. En el 34,4% dels habitatges hi vivien persones soles l'11,5% de les quals corresponia a persones de 65 anys o més vivint soles. El nombre mitjà de persones vivint en cada habitatge era de 2,30 i el nombre mitjà de persones que vivien a cada família era de 2,97.
A la ZCTA la població es repartia amb un 25,7% menors de 18 anys, un 61,9% entre 19 i 64 i un 12,4% 65 anys o més. L'edat mediana era de 41,3 anys. La població és d'un 49,8% d'homes i un 50,2% de dones.
La renda mediana per habitatge era de 34.286 $ i la renda mediana per família de 43.558 $. La renda per capita de la ZCTA era de 15.081 $.

## Notes

* ↑ «U.S. Census website». United States Census Bureau. [Consulta: 31 gener 2008].

## Enllaços externs

* NACo Arxivat 2010-04-27 a Wayback Machine.
# Pinsà rosat alatacat

El pinsà rosat alatacat (Carpodacus rodopeplus) és una espècie d'ocell de la família dels fringíl·lids (Fringillidae).

## Descripció

* Fa uns 14 cm de llargària, amb bec gairebé gris i potes marró rosat.
* Els mascles cap de color marró vermell amb amples celles color rosa. Dors marró amb ratlles verticals rosa. Gola, pit i abdomen rosa. Petites taques blanques a les ales.
* Femelles amb parts superiors amb ratlles de color marró i negrós fosc.

## Hàbitat i distribució

Habita el pis inferior dels boscos de coníferes de les muntanyes del nord de l'Índia i Nepal i sud del Tibet.

## Taxonomia

S'ha considerat coespecífic de Carpodacus verreauxii, però van ser separats en dues espècies diferents, arran el treballs de Rasmussen et Anderton 2005.

## Referències

* ↑ «Pinsà rosat alatacat». Cercaterm. TERMCAT, Centre de Terminologia. Rev. 10/04/2022(català)
* ↑ Pamela C. Rasmussen i John C. Anderton. 2005. Birds of South Asia. The Ripley Guide. Volum 2. Lynx Edicions, Barcelona.; ISBN 84-87334-67-9
# Skwentna

Skwentna és una concentració de població designada pel cens dels Estats Units a l'estat d'Alaska. Segons el cens del 2000 tenia 111 habitants.

## Demografia

Segons el cens del 2000, Skwentna tenia 111 habitants, 50 habitatges, i 29 famílies La densitat de població era de 0,1 habitants/km².
Dels 50 habitatges en un 22% hi vivien nens de menys de 18 anys, en un 48% hi vivien parelles casades, en un 6% dones solteres, i en un 42% no eren unitats familiars. En el 36% dels habitatges hi vivien persones soles el 36% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,5% tenia menys de 18 anys, un 5,4% entre 18 i 24, un 23,4% entre 25 i 44, un 44,1% de 45 a 60 i un 4,5% 65 anys o més.
L'edat mediana era de 45 anys. Per cada 100 dones de 18 o més anys hi havia 168,8 homes.
La renda mediana per habitatge era de 16.250 $ i la renda mediana per família de 52.917 $. Els homes tenien una renda mediana de 13.333 $ mentre que les dones 18.750 $. La renda per capita de la població era de 23.994 $. Cap de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Skwentna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Skwentna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Resolució 2278 del Consell de Seguretat de les Nacions Unides

La Resolució 2278 del Consell de Seguretat de les Nacions Unides fou adoptada per unanimitat el 31 de març de 2016. El Consell va estendre les mesures contra l'exportació il·legal de petroli de Líbia i el mandat del grup d'experts que supervisava les sancions per un any fins al 31 de juliol de 2017.

## Contingut

S'havia ordenat l'embargament d'armes, prohibició de viatjar, sancions financeres i mesures contra les exportacions il·legals de petroli contra Líbia. L'exportació il·legal de petroli, però, minava el proper govern d'unitat nacional. El control de totes les instal·lacions de petroli, el banc nacional i la societat nacional d'inversió havien d'estar en mans de les autoritats. Es va cridar als altres països a no tenir contactes amb institucions que afirmaven ser legítimes, però que no formaven part de l'acord polític a Líbia.
Les mesures per a la inspecció dels vaixells al mar i que podrien acabar en una llista negra es van ampliar fins al 31 de juliol de 2017. El Consell també va permetre al govern d'unitat nacional demanar una excepció a l'embargament d'armes per al seu propi exèrcit, per lluitar contra Estat Islàmic i Al Qaeda, i va demanar que les armes estiguessin ben gestionades.

## Referències

* ↑ Nacions Unides. «SC renews measures against illicit oil exports from Libya, grants mandate extension for expert panel assisting sanctions committee», 31-03-2016.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Tesnusocaris goldichi

Tesnusocaris goldichi és una espècie de crustaci que va viure al període pennsylvanià, un dels dos representants de l'ordre extingit dels enantiòpodes. Els seus fòssils s'han trobat a la formació Tesnus, a Texas, Estats Units.

## Referències

* 1 2 H. K. Brooks «A crustacean from the Tesnus formation (Pennsylvanian) of Texas». Journal of Paleontology, 29, 5, 1955, pàg. 852–856. JSTOR: 1300405.
* ↑ Marco T. Neiber, Tamara R. Hartke, Torben Stemme, Alexandra Bergmann, Jes Rust, Thomas M. Iliffe & Stefan Koenemann «Global biodiversity and phylogenetic evaluation of Remipedia (Crustacea)». PLoS One, 6, 5, 2011, pàg. e19627. DOI: 10.1371/journal.pone.0019627. PMC: 3098257. PMID: 21625553.
# Asbury (Missouri)

Asbury és una població dels Estats Units a l'estat de Missouri. Segons el cens del 2000 tenia 218 habitants.

## Demografia

Segons el cens del 2000, Asbury tenia 218 habitants, 85 habitatges, i 61 famílies. La densitat de població era de 240,5 habitants per km².
Dels 85 habitatges en un 34,1% hi vivien nens de menys de 18 anys, en un 61,2% hi vivien parelles casades, en un 4,7% dones solteres, i en un 28,2% no eren unitats familiars. En el 23,5% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,7% tenia menys de 18 anys, un 11% entre 18 i 24, un 33,5% entre 25 i 44, un 21,1% de 45 a 60 i un 8,7% 65 anys o més.
L'edat mediana era de 34 anys. Per cada 100 dones de 18 o més anys hi havia 121,9 homes.
La renda mediana per habitatge era de 28.125 $ i la renda mediana per família de 35.417 $. Els homes tenien una renda mediana de 24.875 $ mentre que les dones 20.625 $. La renda per capita de la població era de 15.205 $. Entorn del 4,8% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Asbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Asbury». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Willy Ley

Willy Ley (Berlín, 2 d'octubre de 1906 - Nova York, 24 de juny de 1969) fou un escriptor i científic que va contribuir a popularitzar els coets i el vol espacial.

## Biografia

Ley va néixer a Berlín i estudià paleontologia. Malgrat això, va interessar-se pel vol espacial després de llegir el llibre Die Rakete zu den Planetenräumen (Cap a l'espai interplanetari en coet) de Hermann Oberth. El 1926 publicà el seu propi llibre sobre el tema: Die Fahrt in den Weltraum (Viatge a l'espai exterior).
El 1927 esdevingué un dels primers membres del Verein für Raumschiffahrt (VfR - Societat del vol espacial), un grup d'amateurs dels coets; i escrigué abundantment al seu diari: Die Rakete (El coet). Juntament amb Oberth, també treballà com a assessor de Fritz Lang durant el rodatge de la seva pel·lícula Frau im Mond (La dona a la lluna).
La VfR es va dissoldre el 1933 per una controvèrsia entre els seus membres pel creixent interés que l'exèrcit mostrava per les seves activitats. Ley decidí escapar del règim nazi i es traslladà als Estats Units el 1935, i n'esdevingué ciutadà el 1944.
Continuà escrivint extensivament sobre el vol espacial emprant un llenguatge que tothom pogués entendre. Els seus treballs dels anys 50 i 60 són considerats clàssics de la ciència popular. També escrigué llibres sobre fauna.
Ley morí a Jackson Heights, Queens un mes abans que la primera persona trepitgés la lluna. El cràter Ley al costat llunyà de la lluna va ser anomenat així en honor seu.
# Modra nad Cirochou

Modra nad Cirochou és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1333.
# Pinsà muntanyenc capbrú

El pinsà muntanyenc capbrú (Leucosticte australis) és una espècie d'ocell de la família dels fringíl·lids (Fringillidae) que habita zones rocoses obertes, vegetació alpina i zones amb glacials a les muntanyes Rocoses, des del sud-est de Wyoming, a través de Colorado fins al nord de Nou Mèxic. En hivern ocupa menors elevacions.

## Referències

* ↑ «Pinsà muntanyenc capbrú». Cercaterm. TERMCAT, Centre de Terminologia. Rev. 10/04/2022(català)
# Sudbury (Ontario)

Gran Sudbury (en francès: Grand Sudbury, en anglès: Greater Sudbury) és una ciutat situada a la província d'Ontario (Canadà). Gran Sudbury va ser creada el 2001 en fusionar dues ciutats i pobles de la regió municipal de Sudbury, juntament amb altres municipis limítrofs.
És la ciutat més gran en població al nord d'Ontario, i la 24a àrea metropolitana més gran del Canadà. En terreny, és la ciutat més gran d'Ontario, el setè municipi en àrea del Canadà i la municipalitat més gran a la zona en anglès legalment dissenyada com una ciutat.
Gran Sudbury és una de les cinc ciutats d'Ontario (les altres són Toronto, Ottawa, Hamilton i Kawartha Lakes) que són independents del districte, comtat o municipalitat regional.
També és l'única ciutat que té dos noms oficials (el seu nom en francès és Grand-Sudbury, on el francès és la llengua materna d'un terç de la seva població). A diferència d'algunes ciutats com Greater Toronto o Greater Mont-real, el nom "Greater Sudbury" es refereix a una sola ciutat, no a una unió de diferents municipalitats. No obstant això, el nom Sudbury, sense les modificacions oficials, encara és d'ús diari comú.
L'últim cens de l'àrea metropolitana incloïa a la ciutat, reserves índies del Llac Whitefish i Wannapitae, i tenia 158,528 en el cens del 2006. S'estima que Gran Sudbury té una població neta de 165,322. Informalment, alguns residents de l'àrea podrien considerar-se dins de l'àrea a Markstay Warren, St. Charles i French River, una regió coneguda com l'est de Sudbury, així com les comunitats allunyades d'Estaire i Cartier.

## Personalitats lligades a Sudbury

* Rhéal Bélisle, (1919-1992), diputat i senador franco-ontarià;
* Todd Bertuzzi, jugador d'hoquei de la NHL amb els Detroit Red Wings;
* Patrice Desbiens, poeta;
* Robert Dickson, autor;
* Stéphane Paquette, cantant i actor;
* Paul Desmarais, fundador de Power Corporation, un conglomerat d'empreses financeres, petrolieres, i de la majoria dels diaris quebequesos.

## Referències

* ↑ http://www.adl.cl/htm/omni/econtrol-caso1.pdf%5BEnllaç+no+actiu%5D
* ↑ "Statistics Canada. 2007. Greater Sudbury / Grand Sudbury, Ontario (table). 2006 Community Profiles. 2006 Census. Statistics Canada Catalogui no. 92-591-XWE. Ottawa. Released March 13, 2007".